jkorsvik/nowiki_second_scrape_merged huggingface dataset:
Seventh Star

Seventh Star er det tolvte studioalbumet av Black Sabbath, utgitt i 1986.
Det var opprinnelig skrevet, spilt inn, og ment for å være det første soloalbumet til gitarist Tony Iommi, men på grunn av press fra plateselskapet og bandets manager Don Arden, ble plata utgitt som «Black Sabbath featuring Tony Iommi». Enkelte fans anser ikke dette albumet for å være et ekte Sabbath-album, da ingen andre originale Sabbath-medlemmer var med annet en Tony Iommi.


== Historie ==
Kort tid etter utgivelsen av det forrige albumet, Born Again, sluttet Ian Gillan som vokalist i Black Sabbath. Bandet hadde en kort gjenforening med Ozzy Osbourne, og spilte tre låter sammen under Live Aid i 1985. Men kort tid etterpå sluttet både Bill Ward og Geezer Butler i bandet, og Sabbath var dermed oppløst. Dette medførte at Tony Iommi ville gi ut sitt eget soloalbum. Iommi fikk med seg vokalist Glenn Hughes, bassist Dave Spitz og trommis Eric Singer, i tillegg til keyboardist Geoff Nicholls, som tidligere hadde vært med som uoffisielt medlem i Black Sabbath.
Da plata var ferdig innspilt og klar for å bli gitt ut, insisterte plateselskapet på å gi ut albumet under navnet Black Sabbath. Det endte til slutt opp med at den ble gitt ut under navnet «Black Sabbath featuring Tony Iommi». Da bandet skulle ut på turné etter å ha gitt ut albumet, valgte de å turnere under navnet navnet Black Sabbath, og derfor ble denne besetningen etter hvert regnet for å være offisiell Sabbath-besetning.
På grunn av en krangel med turnécrewet ble Glenn Hughes sparket fra bandet etter bare fem konserter, og Ray Gillen tok over rollen som vokalist i bandet.


== Sporliste ==
Live-opptakene fra Deluxe Edition, CD2 er med Ray Gillen på vokal.


== Personell ==
Glenn Hughes – vokal
Tony Iommi – gitar
Geoff Nicholls – keyboard
Dave Spitz – bassgitar
Eric Singer – trommerGordon Copley – bassgitar (på «No Stranger to Love»)
Ray Gillen - vokal (på 2010 Deluxe Edition, CD2)


== Eksterne lenker ==
(en) Seventh Star på Discogs 
(en) Seventh Star på MusicBrainz 
(en) Seventh Star på Spotify 
(en) Seventh Star på AllMusic
Hvitkantfly

Hvitkantfly (Ochropleura plecta) er en sommerfugl som tilhører familien nattfly (Noctuidae). Den er utbredt nord til Nordland i Norge.


== Utseende ==
Et middelsstort (vingespenn 28 – 34 mm), kraftig, brunrødt nattfly. Hodet og den fremste delen av forkroppen (thorax) er lysbrune, resten av thorax mørkt rødbrun. Forvingen er brunrød, de innerste 2/3 av framkanten er bredt lyst okerfargede. Bak denne lyse streken går det en bred, svart strek som når ut til nyremerket. Det kommaformede nyremerket og ringmerket er lyskantede og tydelige. I vingens ytre del er årene mørkere enn resten av vingen. Bakvingen er silkeaktig skinnende hvit. Arten er lett å kjenne igjen på forvingens tegninger.


== Levevis ==
Hvitkantflyet lever i skogkanter og hager, men også i åpent terreng. Larvene lever på ulike urter, blant andre syrer (Rumex spp.) og kjemper (Plantago spp.). Denne arten har to generasjoner hver sommer, som flyr henholdsvis i mai – juni og i august – september. De kommer gjerne til lys.


== Utbredelse ==
I Norge er den vanlig nord til det sørlige Nordland.


== Referanser ==


== Kilder ==
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
Nettsiden Svenska Fjärilar, med bildegalleri: [1]
Ochropleura plecta på UK moths: [2]


== Eksterne lenker ==
(en) plektafly i Encyclopedia of Life 
(en) plektafly i Global Biodiversity Information Facility 
(no) plektafly hos Artsdatabanken 
(sv) plektafly hos Dyntaxa 
(en) plektafly hos Fauna Europaea 
(en) plektafly hos ITIS 
(en) plektafly hos NCBI 
(en) Kategori:Ochropleura plecta – bilder, video eller lyd på Wikimedia Commons 
(en) Ochropleura plecta – galleri av bilder, video eller lyd på Wikimedia Commons
Riksvei 29 (Finland)

Riksvei 29 (Finland) (finsk: Valtatie 29) er en finsk riksvei som går mellom Torneå ved grensen mot Sverige og Keminmaa. Veiens lengde er 16 km, og den er del av europavei 4 og europavei 8.


== Kommuner og knutepunkter ==


=== Lappland ===
Torneå Europavei 4 Torneå → Haparanda (Sverige), felles trasé til Torppi
 Torneälven
Europavei 8 21 Torneå-Torppi, E8 felles trasé til Keminmaa
 922 Torneå → RöyttäKeminmaaEuropavei 8 Europavei 75 4 Kallinkangas


== Kilder ==
FENNIA Kartverk över Finland, Lantmäteristyrelsen og Weilin+Göös 1979. ISBN 951-35-1955-4
GT SUOMI – FINLAND Vägatlas, Genimap Oy, Vantaa Finland 2005. ISBN 951-593-944-5
Suomi – Finland Stadsatlas, Genimap Oy, Vantaa 2003. ISBN 951-593-874-0
Grunnkart (Kartplatsen, Lantmäteriverket)
Svenska ortnamn i Finland


== Se også ==
Europavei 4
Europavei 8
Skogteglfly

Skogteglfly (Diarsia mendica) er en sommerfugl som tilhører familien nattfly (Noctuidae). Den er vanlig over hele landet i Norge, også i fjellet.


== Utseende ==
Sommerfuglen er middelsstor (vingespenn 28–39 mm), og en kraftig bygd nattfly. Fargen varierer sterkt, men er gjerne mer eller mindre rødlig brun eller grå. Noen eksemplarer er nesten ensfargede, andre kontrastrikt tegnede. Forvingen er noe avrundet, vanligvis med tydelige, lyse nyre- og ringmerker. To mellomlinjer avgrenser vingens midtfelt, den innerste av disse er ganske rett, den ytterste buet. De er vanligvis godt synlige. Bakvingen er grå.


== Levevis ==
Arten lever i skog og på heier. Larvene kan spise en lang rekke ulike løvtrær, busker og urter, blant andre bjørnebær (Rubus spp.) og blåbær (Vaccinium myrtillus). De voksne sommerfuglene flyr i juni – juli og kommer gjerne til lys. De kan være svært tallrike, særlig i bjørkebeltet.


== Utbredelse ==
Skogteglfly er utbredt i Europa og i det nordlige Asia østover til Kamtsjatka, sørover til Kina. I Norge finnes den over hele landet, men er gjerne mest tallrik i høyereliggende strøk.


== Referanser ==


== Kilder ==
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
Nettsiden Svenska Fjärilar, med bildegalleri: [1]
Diarsia mendica på UK moths: [2]
Utbredelsesdata: [3]


== Eksterne lenker ==
(en) vanlig teglfly i Encyclopedia of Life 
(en) vanlig teglfly i Global Biodiversity Information Facility 
(no) vanlig teglfly hos Artsdatabanken 
(sv) vanlig teglfly hos Dyntaxa 
(en) vanlig teglfly hos Fauna Europaea 
(en) vanlig teglfly hos NCBI 
(en) Kategori:Diarsia mendica – bilder, video eller lyd på Wikimedia Commons 
Diarsia mendica – detaljert informasjon på Wikispecies
The Song Remains the Same (film)

The Song Remains the Same er en konsertfilm fra 1976 av Led Zeppelin.


== Referanser ==


== Eksterne lenker ==
(en) The Song Remains the Same på Internet Movie Database 
(no) The Song Remains the Same hos Filmfront 
(sv) The Song Remains the Same i Svensk Filmdatabas 
(da) The Song Remains the Same i Danmark Nationale Filminstitut 
(fr) The Song Remains the Same på Allociné 
(nl) The Song Remains the Same på MovieMeter 
(en) The Song Remains the Same på AllMovie 
(en) The Song Remains the Same på Turner Classic Movies 
(en) The Song Remains the Same på Rotten Tomatoes
Fredrik Neij

Hans Fredrik Lennart Neij (født 27. april 1978 i Norrahammar; også kjent under aliaset TiAMO) er en svensk IT-spesialist og gründer. Han eier selskapet PRQ, og er også kjent som en av personene bak nettstedet The Pirate Bay.
I februar 2009 ble Neij stilt for retten sammen med Gottfrid Svartholm, Peter Sunde og Carl Lundström, anklaget for medvirkning til brudd på opphavsrettslovgivningen. Han ble dømt til fengsel i 2010.  


== Referanser ==


== Eksterne lenker ==
(en) Fredrik Neij – kategori av bilder, video eller lyd på Commons
Augustteglfly

Augustteglfly (Diarsia dahlii) er en sommerfugl som tilhører familien nattfly (Noctuidae). Den er utbredt nord til Sør-Trøndelag i Norge.


== Utseende ==
Et middelsstort (vingespenn 28 – 40 mm), kraftig bygd, gulbrunt eller rødbrunt nattfly. Hunnene er gjerne noe mørkere og mer rødlige enn hannene, men begge kjønn varierer ganske mye i fargen. Et godt kjennetegn er en liten, svart flekk rett bak ringmerket i forvingen. Forvingen er vanligvis gulbrun, men noen hunner er rødbrune. Nyre- og ringmerkene er lysere med mørke kanter og er vanligvis i det minste synlige, hos de fleste individene er i alle fall nyremerket tydelig. Bak ringmerket er det en liten, svart flekk (tappmerke). Mellomlinjene, som avgrenser vingens midtfelt er brunsvarte, smale og går i sik-sak. De konvergerer forholdsvis lite mot bakkanten av vingen. I den ytre delen av vingen er vingeårene mørke. Bakvingen er gråhvit, silkeaktig glinsende.


== Levevis ==
Augustteglflyet lever i åpne skog og på heier. Larvene lever særlig på bjørk (Betula spp.) og blåbær (Vaccinium myrtillus), men kan også finnes på mange andre trær, busker og urter som syrer (Rumex spp.) og kjemper (Plantago spp.). De voksne sommerfuglene flyr om natten, mest i august, som det norske navnet tyder på, men de kan også finnes i slutten av juli og begynnelsen av september.


== Utbredelse ==
Augustteglflyet er utbredt i Europa og i det nordlige Asia østover til Kamtsjatka. I Norge finnes den nord til Sør-Trøndelag.


== Kilder ==
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
Nettsiden Svenska Fjärilar, med bildegalleri: [1]
Diarsia dahlii på UK moths: [2]
Utbredelsesdata: [3]


== Eksterne lenker ==
(en) augustteglfly i Encyclopedia of Life 
(en) augustteglfly i Global Biodiversity Information Facility 
(no) augustteglfly hos Artsdatabanken 
(sv) augustteglfly hos Dyntaxa 
(en) augustteglfly hos Fauna Europaea 
(en) augustteglfly hos NCBI 
(en) Kategori:Diarsia dahlii – bilder, video eller lyd på Wikimedia Commons 
Diarsia dahlii – detaljert informasjon på Wikispecies
Rødfrynset teglfly

Rødfrynset teglfly (Diarsia brunnea) er en sommerfugl som tilhører familien nattfly (Noctuidae). Den er utbredt nord til Nordland i Norge.


== Utseende ==
Et middelsstort til ganske stort (vingespenn 36 – 45 mm), rødbrunt nattfly. Den kan kjennes på at området mellom nyremerket og ringmerket i forvingen er mer eller mindre svart. Forvingen er lyst rødbrun, nyremerket er tydelig, lysgrått med rett bakkant. Ringmerket er større enn nyremerket og omtrent kvadratisk, men ofte dårlig avgrenset. Området mellom dem er delvis svart, ellers mørkt brunrødt. Mellomlinjene, som avgrenser vingens midtfelt, er doble og brede, grå med rødbrune kanter. Utenfor den ytre mellomlinjen er det et brunrødt tverrbånd, vingens ytterkant er rødlig grå. Bakvingen er lysgrå med en silkeaktig glans. Noen individer kan være mørkt grå. Vingefrynsene på begge vingepar er rødlige. Larven er naken, kort og trinn, grågrønn på farge med et lyst tverrbånd på ryggen av bakerste kroppsledd.


== Levevis ==
Rødfrynset teglfly lever i skog, der larvene finnes på en rekke ulike trær, busker og urter. De voksne sommerfuglene flyr fra slutten av juni og ut juli.


== Utbredelse ==
Den er utbredt i det meste av den den palearktiske sone bortsett fra Nord-Afrika, fra Vest-Europa østover til Kurilene og fra Nord-Norge sør til Himalaya. I Norge er den utbredt nord til Nordland.


== Kilder ==
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
Nettsiden Svenska Fjärilar, med bildegalleri: [1]
Diarsia brunnea på UK moths: [2]
Utbredelsesdata: [3]


== Eksterne lenker ==
(en) rødfrynset teglfly i Encyclopedia of Life 
(en) rødfrynset teglfly i Global Biodiversity Information Facility 
(no) rødfrynset teglfly hos Artsdatabanken 
(sv) rødfrynset teglfly hos Dyntaxa 
(en) rødfrynset teglfly hos Fauna Europaea 
(en) rødfrynset teglfly hos NCBI 
(en) Kategori:Diarsia brunnea – bilder, video eller lyd på Wikimedia Commons 
Diarsia brunnea – detaljert informasjon på Wikispecies
Bringebærteglfly

Bringebærteglfly (Diarsia rubi) er en sommerfugl som tilhører familien nattfly (Noctuidae). Den er funnet nord til Nordland i Norge.


== Utseende ==
Et middelsstort (vingespenn 30 – 34 mm), kraftig bygd, gulbrunt eller rødbrunt nattfly. Forvingen har tydelige nyre- og ringmerker, området mellom dem er brunt, noe mørkere enn resten av vingen. Bak ringmerket er det en liten, mørk flekk (tappmerke). Langs ytterkanten går det et jevnbredt, lysere tverrbånd. Ellers er vingetegningene gjerne utydelige. Vingefrynsene er gulbrune. Bakvingen er lysgrå med en silkeaktig glans.


== Levevis ==
Arten finnes helst på litt fuktige steder. Larvene kan finnes på busker som bringebær, vier og blåbær, men også på ulike urter. De voksne sommerfuglene flyr i juli – august.


== Utbredelse ==
Arten er vidt utbredt i den den palearktiske sone fra Storbritannia til Stillehavet, sør til Sentral-Asia. I Norge forekommer den nord til Nordland.


== Kilder ==
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
Nettsiden Svenska Fjärilar, med bildegalleri: [1]
Diarsia rubi på UK moths: [2]
Utbredelsesdata: [3]


== Eksterne lenker ==
(en) bringebærteglfly i Global Biodiversity Information Facility 
(no) bringebærteglfly hos Artsdatabanken 
(sv) bringebærteglfly hos Dyntaxa 
(en) bringebærteglfly hos Fauna Europaea 
(en) bringebærteglfly hos NCBI 
(en) Kategori:Diarsia rubi – bilder, video eller lyd på Wikimedia Commons 
(en) Diarsia rubi – galleri av bilder, video eller lyd på Wikimedia Commons 
Diarsia rubi – detaljert informasjon på Wikispecies
Engteglfly

Engteglfly (Diarsia florida) er en sommerfugl som tilhører familien nattfly (Noctuidae). Den er funnet nord til Troms i Norge. Arten er vanskelig å skille fra bringebærteglfly (Diarsia rubi), og det er mulig at de to bare er former (økotyper) av samme art.


== Utseende ==
Et middels stort (vingespenn 32 – 35 mm), gulbrunt nattfly. Forvingen er avrundet. Arten er meget vanskelig å skille sikkert fra bringebærteglfly, men skal i gjennomsnitt være litt større og lysere enn denne. Vingetegningene er for variable til å kunne brukes til å skille de to artene. Nyre- og ringmerkene er tydelige, området mellom dem rødbrunt. Det er en svart flekk bak ringmerket. Mellomlinjene, som avgrenser vingens midtfelt, er doble. Vingefrynsene er gulbrune. Bakvingen er lysgrå med silkeaktig glans.


== Levevis ==
Arten finnes helst på fuktige eller myrlendte, åpne områder. Larvene lever på ulike urter. De voksne sommerfuglene flyr i juni – juli.


== Utbredelse ==
Engteglflyet er bare registrert med sikkerhet fra Vest-Europa og fra Kaukasus, men artens virkelige utbredelse er usikker fordi den er så lik på bringebærteglfly (om den da i det hele tatt er en egen art). I Norge er den funnet nord til Troms.


== Kilder ==
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
Nettsiden Svenska Fjärilar, med bildegalleri: [1]
Diarsia florida på UK moths: [2]
Utbredelsesdata: [3]


== Eksterne lenker ==
(en) engteglfly i Encyclopedia of Life 
(en) engteglfly i Global Biodiversity Information Facility 
(no) engteglfly hos Artsdatabanken 
(sv) engteglfly hos Dyntaxa 
(en) engteglfly hos Fauna Europaea 
(en) engteglfly hos NCBI 
(en) Kategori:Diarsia florida – bilder, video eller lyd på Wikimedia Commons 
Diarsia florida – detaljert informasjon på Wikispecies
Hagebåndfly

Hagebåndfly (Noctua pronuba) er en sommerfugl som tilhører familien nattfly (Noctuidae). Den er type-arten for familien nattfly (Noctuidae). Denne store og karakteristiske arten er vanlig nord til Troms i Norge.


== Utseende ==
Et stort (vingespenn 48 – 60 mm) og kraftig nattfly, brunt med gule bakvinger. Arten kjennes nokså lett på størrelsen, den eneste andre båndflyarten som er like stor er bredbåndfly (Noctua fimbriata), men denne er mye mer kontrastrikt tegnet. Kroppen er lysbrun til brunsvart. Forvingen er svært variabel i fargen, fra nærmest ensfarget kanelbrun til kontrastrikt tegnet og ganske mørk. Framkanten er ofte helt eller delvis lysere enn resten av vingen. Det er alltid en liten, svart flekk nær vingespissen. Nyre- og ringmerkene er vanligvis i alle fall synlige, området mellom dem er ofte svart. Bakvingen er oransjegul med et svart tverrbånd litt innenfor ytterkanten. Larven er naken, brunlig eller grønn med trekantede, mørkere flekker.


== Levevis ==
Arten er vanlig nesten over alt i lavlandet, særlig i hager og ved dyrket mark. Larvene lever på mange ulike planter, mest nede på bakken. Når de er tallrike kan de gjøre betydelig skade ved å gnage over rothalsene på ulike kulturplanter. De voksne sommerfuglene flyr om natten i juli – september og kommer ofte til lys i stort antall – disse store nattflyene kan fylle opp lysfeller på kort tid enkelte år. Arten skremmes lett opp på dagtid, da den i tillegg til å fly svært raskt også kan løpe temmelig fort. De gule bakvingene tjener trolig til å forvirre forfølgere – de gjør at sommerfuglen er svært synlig når den flyr, men den gule fargen forsvinner når den folder vingene sammen, og en forfølger har vanskelig for å vite hva han skal se etter når han leter etter den godt kamuflerte sommerfuglen. Enkelte år kan arten vandre i store mengder.


== Utbredelse ==
Hagebåndfly er utbredt i den palearktiske sone, fra Kanariøyene i vest til Sentral-Asia i øst. I Nord-Amerika ble den først innført til Nova Scotia i 1979, men har nå spredt seg til mye av den østlige delen av kontinentet. I Norge er den vanlig over hele landet, men mindre vanlig i fjellet.


== Referanser ==


== Kilder ==
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
Nettsiden Svenska Fjärilar, med bildegalleri: [1]
Noctua pronuba på UK moths: [2]
Utbredelsesdata: [3]


== Eksterne lenker ==
(en) vanlig båndfly i Encyclopedia of Life 
(en) vanlig båndfly i Global Biodiversity Information Facility 
(no) vanlig båndfly hos Artsdatabanken 
(sv) vanlig båndfly hos Dyntaxa 
(en) vanlig båndfly hos Fauna Europaea 
(en) vanlig båndfly hos ITIS 
(en) vanlig båndfly hos NCBI 
(en) Kategori:Noctua pronuba – bilder, video eller lyd på Wikimedia Commons 
(en) Noctua pronuba – galleri av bilder, video eller lyd på Wikimedia Commons 
Noctua pronuba – detaljert informasjon på Wikispecies
Marie-Laure Brunet

Marie-Laure Brunet (født 20. november 1988) er en fransk tidligere skiskytter. Hun ble født i Lannemezan, men hun bor i Villard-de-Lans.
Brunet begynte med skiskyting i 2003, og slo gjennom for fullt da hun tok gull i jaktstart og stafett under Junior-VM i 2007. Hun debutert i verdenscupen i sesongen 2007/08. Brunet har sin styrke på standplass, og i debutsesongen i verdenscupen hadde hun en treffprosent på 87 %. Samme sesong  ble hun nummer 33 i verdenscupen sammenlagt, og hennes beste individuelle plassering ble en fjerdeplass på jaktstarten i Pyeongchang. Under VM i Östersund i 2008 tok hun 30.-plass på sprinten, 26.-plass på jaktstarten og hun var med på å ta bronse på stafetten. De andre på laget var Delphyne Peretto, Sylvie Becaert og Sandrine Bailly.
Under VM i Pyeongchang i 2009 var hun med på Frankrikes lag som vant gull i miksstafett sammen med Sylvie Becaert, Vincent Defrasne og Simon Fourcade. Hun tok også 52.-plass på sprinten, 15.-plass på normaldistansen og en sjuendeplass på jaktstarten. Brunets første pallplass i verdenscupen var en tredjeplass på jaktstarten i Trondheim i sesongen 2008/09.


== Meritter ==


=== Verdensmesterskap ===


=== Juniorverdensmesterskap ===


== Referanser ==


== Eksterne lenker ==
(en) Marie-Laure Brunet – Olympics.com 
(en) Marie-Laure Brunet – Olympic.org 
(en) Marie-Laure Brunet – Olympedia 
(en) Marie-Laure Brunet – Sports-Reference (OL-resultater – arkivert) 
(fr) Marie-Laure Brunet – Frankrikes olympiske komité 
(en) Marie-Laure Brunet – FIS (langrenn) 
(en) Marie-Laure Brunet – IBU 
(en) Marie-Laure Brunet – biathlon.com.ua
Brain Cooler

Brain Cooler er et slushprodukt som selges i Norge. Brain Cooler er en halvfrossen fruktis (slush) som spises/drikkes med sugerør/skje. Produktet lages i en is-maskin (slush-maskin) der konsentratet sammen med vann fryses slik at det dannes en halvfrossen masse bestående av små iskrystaller med fruktsmak.


== Eksterne lenker ==
Brain Cooler hos ASKO
Plettbåndfly

Plettbåndfly (Noctua orbona) er en sommerfugl som tilhører familien nattfly (Noctuidae). Den er funnet nord til Hordaland i Norge.


== Utseende ==
Et middelsstort (vingespenn 35 – 45 mm), ganske kraftig nattfly, brunt med gule bakvinger. Som andre båndfly legger den vingene tett sammen over ryggen når den hviler og virker ganske smal. Den ligner mest på variabelt båndfly (Noctua comes), men skiller seg fra denne på at den har en svart flekk nær vingespissen. Kroppen og forvingen er gulbrun eller rødbrun. Forvingen har mørke, lyskantede nyre- og ringmerker og en liten, svart flekk nær vingespissen, ellers vanligvis uten tydelige tegninger. Bakvingen er gul med et bredt, svart tverrbånd langs yterkanten. Litt foran midten er det en nokså stor, kommaformet, svart flekk.


== Levevis ==
Larvene lever på ulike gras og urter. De voksne sommerfuglene flyr om natten i juli – september.


== Utbredelse ==
Den er utbredt i Nord-Afrika og i hele Europa, og i Asia østover til Irak og Turkmenistan. Den er også rapportert fra Afghanistan og det nordlige India, men dette er mer usikkert. I Norge er den funnet spredt nord til Hordaland.


== Kilder ==
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
Nettsiden Svenska Fjärilar, med bildegalleri: [1]
Noctua orbona på UK moths: [2]
Utbredelsesdata: [3]


== Eksterne lenker ==
(en) plettbåndfly i Encyclopedia of Life 
(en) plettbåndfly i Global Biodiversity Information Facility 
(no) plettbåndfly hos Artsdatabanken 
(sv) plettbåndfly hos Dyntaxa 
(en) plettbåndfly hos Fauna Europaea 
(en) plettbåndfly hos NCBI 
(en) Kategori:Noctua orbona – bilder, video eller lyd på Wikimedia Commons 
(en) Noctua orbona – galleri av bilder, video eller lyd på Wikimedia Commons